
KIVONAT

Szentendre Város Önkormányzat Képviselő-testületének

2025. október 30-i üléséről készült jegyzőkönyvéből

13.
Előterjesztés a Szentendrei Kulturális Központ Nonprofit Kft. előadó-művészeti ügyvezetői pályázat kiírásáról
Előadó: Fülöp Zsolt polgármester
Szentendre Város Önkormányzat Képviselő-testületének

178/2025. (X.30.) Kt. sz. határozata:

Szentendre Város Önkormányzat Képviselő-testülete a Szentendrei Kulturális Központ Nonprofit Kft-vel kapcsolatban ügy dönt, hogy:
1. elfogadja az előadó-művészeti ügyvezető – az előadó-művészeti szervezet vezetőjének választására irányuló pályázati eljárásról és a munkakör betöltésének szabályairól szóló 155/2017. (VI. 15.) Korm. rendelet (a továbbiakban: Kormányrendelet) szerinti – kiválasztását célzó pályázati felhívást a határozat melléklete szerinti tartalommal;

2. az 1. ponti szerinti pályázati kiírásnak a Kormányrendelet 2. § (1) bekezdésének megfelelően a Kulturális és Innovációs Minisztérium honlapján történő közzétételéről gondoskodik;

3. a pályázatok véleményezésére szakmai bizottságot kér fel, melynek a Kormányrendelet 4. § (1) bekezdés e) pontja szerinti két tagjának Herczeg Gábort, a Pénzügyi és Ellenőrző Bizottság elnökét és Varga Csabát, a Kulturális, Jóléti és Közösségi ügyek Bizottság elnökét jelöli; a Kormányrendelet 4. § (1) bekezdés a) pontja alapján a Színházművészeti Bizottságtól négy tag, a Kormányrendelet 4. § (1) bekezdés b) pont szerint a minisztertől egy tag, a Kormányrendelet 4. § (1) bekezdés c) pontja munkavállalók és az előadó-művészeti szervezetnél munkavégzésre irányuló jogviszonyban foglalkoztatottak által egyszerű többséggel választott egy tag kijelölését kéri meg;

4. felkéri a Polgármestert, hogy a pályázat lefolytatását követően, a pályázatok véleményezésére a 3. pont szerint kijelölt szakmai bizottság véleménye alapján az előadó-művészeti ügyvezető személyére vonatkozó döntési javaslatot terjessze a Képviselő-testület elé.

Felelős: Polgármester

Határidő: 1-3. pont azonnal


         4. pont: a szakmai bizottság ülését követő első rendes képviselő-testületi ülés

A végrehajtásért közvetlenül felelős: Jogi Iroda, Humánpolitikai referens

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Jogi Iroda, Humánpolitikai referens – intézkedésre

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. október 31.
Simor Györgyné
jegyzőkönyvvezető

